الجزایرده آرکئولوژیک قازینتیلاردا تاپیلان ۳ میلیون ایللیک نسلی توکنمیش بیر فیل نؤوعونه عاید سوموک پارچالاری سرگیلندی.
الجزایر خبر آژانسینا گؤره، نسلی کسیلمیش بیر فیل نؤوعو اولان ایستگودونا عاید سوموک پارچالارینا دایر الجزایر تاریخ اؤنجه‌سی آراشدیرما مرکزین‌ده مدنیت باخانی عزالدین میحوبینین ده ایشتیراکی ایله دوزنلنن تدبیرده معلومات وئریلدی.
الجزایر تاریخ اؤنجه‌سی آراشدیرما مرکزین‌ده، آراشدیرما‌چی محمد ساهنونی ایله خاریجی اوزمانلارین آپاردیغی قازینتیلار نتیجه‌سین‌ده الده ائدیله‌ن سوموک پارچالارینین الجزایر و قوزئی آفریقادا یئرلشن ان قدیم حیوان قالیغی اولدوغو بیلدیریلیر.
آراشدیرما‌چی ریزیکا شلی، پروگرام‌دا وئردیگی آچیقلامادا، سوموک پارچالارینا مختلیف بؤلوملردن بیر چوخ اوزمانین اورتاق چالیشماسی نتیجه‌سی الده ائدیلدیگینی و سؤزوگئدن کشفین، بو نؤوعون قوزئی آفریقاداکی گلیشیمینین آنلاشیلماسی اوچون اؤنم‌لی اولدوغونو دئدی.
الجزایرده بیلیم آداملاری ۳۱ جولای‌دا عین الحنش اراضی‌سین‌ده آپاریلان قازینتیلاردا بو فیل نؤوعونه عایید سوموک پارچالارینی تاپمیشدی.
